د غريب پاکستان سېنېټ سعودي شهزاده ته د سرو زروټوپک ‌‌‌‌‌‌ډالۍ کړی
د پاکستان په سفر کې د سعودي عرب شهزاده ولي عهدمحمد بن سلمان ته د سېنېټ چيئرمېن د پلاوي سره د سرو زور ټوپک او د هغه يو جوړ عکس ډالۍ کړی دی.
محمد بن سلمان د پاکستان د دوه ورځني سفر وروسته پرون د ګل، دوشنبې په ورځ بيرته ستون شوی دی. جاوېد احمد مير په ټويټر ويلي، "شهزاده نشان امتياز ورکړی شوی او هغه عزت دی خو ټوپک د څه مقصد دپاره او دا د څه استازيتوب کوي". مريانه بابر پشتین په ټويټر ويلي، "ټوپک ولې؟ د سرو زرو ټوپک ولې؟ د پاکستان په استازيتوب کوم بل څيز ورکړی شوی وی". تېره میاشت د سعودي په سفر کې د سعووي عرب باچا د پاکستان وزيراعظم عمران خان ته هم د سرو زرو کلاشنکوف ورکړی ؤ، او په ټولنیزو رسنيو په هغې هم نیوکې شوې وې. وينګاس په ټويټر ليکلي ؤ، "قلم نا، عکس نا، يواځې ټوپک، دا د غېر جمهوري سوچ کار دی". د سېنېټ چيئرمېن صادق سنجرانه ويلي په پاکستان کې د سعودي عرب پانګونه په نړيواله ټولنه کې د باور څرګندونه ده. د پاکستان د بهرنيو چارو وزارت ويلي د سعودي عرب د ولي عهد د پاکستان په سفر کې د ۲۱ اربه ډالرو د پانګونو لاسليکونه شوي دي. د ولي عهد په توګه د محمد بن سلمان د پاکستان دا لومړی سفر ؤ.